Amandine Leynaud

Amandine Leynaud (født den 2. maj 1986 i Aubenas, Frankrig) er en kvindelig fransk håndboldspiller som spiller for Győri Audi ETO KC og tidligere Frankrigs kvindehåndboldlandshold.

Karriere

Klubhold 
I en alder af 18 år, blev Leynaud rekrutteret på det franske storhold Metz Handball's førstehold, hvor hun hurtigt etablerede som en af fransk kvindehåndbolds største talenter. I løbet af de otte sæsoner, hun spillede i Metz Handball, vandt hun seks franske mesterskaber, syv Coupe de la Ligue og én Coupe de France.

I marts 2012 skiftede hun til den rumænske storklub CS Oltchim Râmnicu Vâlcea. Så snart hun ankom til sin nye klub, blev hun alvorligt skadet i knæet og spillede ikke håndbold 6 måneder, hvor hun samtidig missede deltagelsen ved EM 2012 Serbien.

I februar 2013, valgte hun at bruge en klausul i hendes kontrakt med CS Oltchim Râmnicu Vâlcea, pga. klubbens økonomiske problemer. Hun forlod derfor CS Oltchim Râmnicu Vâlcea, uden at have spillet en eneste officiel kamp og skiftede i stedet til den makedonske klub ŽRK Vardar. ŽRK Vardar, var en klub der i sommeren 2013, havde fået et økonomisk boost, hvilket gjorde at de kunne tiltrække flere verdensstjerner som Inna Suslina, Andrea Lekić, Allison Pineau, Siraba Dembélé og hende selv.

Hun havde stor succes med ŽRK Vardar, og hun udviklede sig også til at blive en af verdens bedste målvogter. I 2017 nåede ŽRK Vardar finalen i kvindernes EHF Champions League 2017, men tabte finalen bod ungarske Győri ETO KC. Året efter kom holdet ligeledes i Champions League-finalen, men tabte igen mod Győri ETO KC i finalen. Også i Vardar, valgte den russiske rigmand Sergej Samsonenko, at trække støtten til kvindeholdet og i stedte fokuserer på mændene i klubben. Derfor måtte stort set alle spillerne forlade klubben og finde en ny arbejdsgiver. For Leynauds vedkommende, kom aftalen med rivalerne fra Győri ETO KC, allerede på plads i februarmåned 2018. Hun har siden sommeren 2018, været på holdkortet i Győri ETO KC, men vil fra sæsonen 2020-21, tiltræde som tredjekeeper og målmandstræner.

Landshold 
Hun fik debut på det franske A-landshold i den 14. november 2005, mod . I en alder af bare 19 år, skulle Leynaud være førstekeeper på landsholdet, efter at mangeårig Viborg HK-spiller Valerie Nicolas, stoppede karrieren. Hun vandt to sølvmedaljer ved verdensmesterskaberne i 2009 i Kina og 2011 i Brasilien.

Hun her også deltaget ved de olympiske lege i 2008, 2012 og i 2016 hvor  vandt sølv. Hun var ligeledes med til at vinde VM 2017 i Tyskland og EM 2018 på hjemmebane.

Hun var med til at vinde OL-guld i håndbold for , ved Sommer-OL 2020 i Tokyo, efter finalesejr over , med cifrene 30-25.

Hun meddelte kort, efter OL-succesen, hendes karrierestop på det franske A-landshold.

Meritter

Klubhold

Metz Handball 
 Division 1 Féminine:
 : 2005, 2006, 2007, 2008, 2009, 2011

 Coupe de France:
 : 2010

 Coupe de la Ligue:
 : 2005, 2006, 2007, 2008, 2009, 2010, 2011

Győri Audi ETO KC 
 Nemzeti Bajnokság I:
 : 2019

 Magyar Kupa:
 : 2019

 EHF Champions League:
 : 2019

Landshold 
 Olympiske Lege:
 : 2020
 : 2016
 VM i Håndbold:
 : 2017
 : 2009, 2011
 EM i Håndbold:
 : 2018
 : 2020
 : 2016

Priser 
 Bedste spiller ved EHF Champions League Final Four: 2018
 All-Star Målvogter ved EHF Champions League: 2020, 2021
 All-Star Målvogter ved Møbelringen Cup: 2018
 All-Star Målvogter ved EM i håndbold: EM 2018

Referencer

Eksterne henvisninger 
 

Håndboldspillere fra Frankrig
Håndboldspillere fra Győri Audi ETO KC
Håndboldspillere fra SCM Râmnicu Vâlcea
Olympiske håndboldspillere fra Frankrig
Olympiske medaljevindere i håndbold
Olympiske mestre fra Frankrig
Olympiske sølvmedaljevindere fra Frankrig
Medaljevindere ved sommer-OL 2016
Medaljevindere ved sommer-OL 2020
Håndboldspillere ved sommer-OL 2016
Håndboldspillere ved sommer-OL 2020
Deltagere for Frankrig ved sommer-OL 2016
Deltagere for Frankrig ved sommer-OL 2020